Június 8.

Névnapok: Medárd + Aglent, Ágnes, Agnéta, Elga, Ellák, Helga, Helma, Helza, Hulda, Izabel, Izabell, Kalipszó, Kalliopé, Kerubina, Méda, Medárda, Tas, Viliam, Vilmos, Zaránd, Záred

Események 
 979 – Lothár nyugati frank király társkirályává koronáztatja fiát, V. (Henye) Lajost.
 1099 – Jeruzsálem ostromának kezdete az I. keresztes háborúban
 1867 – A kiegyezés folyamatát befejező aktusként megkoronázzák I. Ferenc József királyt és Erzsébet királynét a Budavári Nagyboldogasszony templomban (Mátyás-templom). Általános amnesztia az 1848-49-es szabadságharc emigránsai számára.
 1903 – Miskolc és Diósgyőr között az országban elsőként menetrend szerinti autóbuszjárat indul.
 2010 – A NATO európai erőinek főparancsnoka, James Stavridis admirális Budapesten tárgyal a HM Honvéd Vezérkar főnökével, Benkő Tibor altábornaggyal. (A tárgyalások során szó esett Afganisztánról, a Balkánról, az új magyar képességekről, valamint a magyar katonák katasztrófavédelemben betöltött szerepéről.)

Sportesemények 
Formula–1
 1975 –  svéd nagydíj, Anderstorp - Győztes: Niki Lauda  (Ferrari)
 2008 –  kanadai nagydíj, Montreal - Győztes: Robert Kubica  (BMW Sauber)
 2014 –  kanadai nagydíj, Montreal - Győztes: Daniel Ricciardo  (Red Bull-Renault)

Születések 
 1593 – I. Rákóczi György erdélyi fejedelem († 1648)
 1625 – Giovanni Domenico Cassini olasz származású francia csillagász († 1712)
 1671 – Tomaso Albinoni itáliai barokk zeneszerző, hegedűművész († 1751)
 1810 – Robert Schumann német zeneszerző († 1856)
 1822 – Czetz János honvéd tábornok, 1848-49-es parancsnok († 1904)
 1837 – Moritz Heyne német filológus, nyelvész, germanista († 1906)
 1843 – Széll Kálmán politikus, miniszterelnök († 1915)
 1855 – Czóbel Minka magyar költő († 1947)
 1867 – Frank Lloyd Wright amerikai műépítész († 1959)
 1895 – Torkos Béla magyar ügyvéd, országgyűlési képviselő († 1971)
 1905 – Mátrai Gyula kétszeres Kossuth-díjas magyar építész († 1977)
 1913 – Horváth Ferenc Jászai Mari-díjas magyar színész, színigazgató, főiskolai tanár, érdemes- és kiváló művész († 1993)
 1915 – Reményi Sándor magyar operaénekes († 1980)
 1916 – Francis Crick Nobel-díjas angol biokémikus, a DNS-kettősspirál-modelljének társfelfedezője († 2004)
 1916 – Franck Mundy (Francisco Menendez) amerikai autóversenyző († 2009)
 1927 – Kiss István Kossuth-díjas magyar szobrászművész. († 1997)
 1927 – Jerry Stiller amerikai színész, humorista († 2020)
 1929 – Gyökössy Zsolt magyar színházi- és televíziórendező
 1935 – Koltai János Jászai Mari-díjas színművész
 1939 – Eőry Emil magyar szobrász 
 1944 – Perlaki Róbert magyar szcenikus, díszlettervező, egyetemi tanár, a Veszprémi Petőfi Színház alapító és örökös tagja.
 1948 – Gárdos Péter Balázs Béla-díjas magyar filmrendező
 1951 – Bonnie Tyler Wales-i rockénekesnő és dalszerző.
 1955 – Tim Berners-Lee angol informatikus, a Világháló (World Wide Web) mai formájának kifejlesztője
 1955 – Csáki Ágnes magyar színésznő, operaénekesnő
 1956 – Besenyei Péter magyar műrepülő versenyző, repülőoktató, berepülőpilóta
 1960 – Tasnádi Csaba Jászai Mari-díjas rendező, színházigazgató
 1961 – Káel Csaba Kossuth-díjas magyar filmrendező, érdemes művész
 1962 – Nick Rhodes, angol zenész, a Duran Duran billentyűse
 1965 – Rob Pilatus, amerikai énekes, imposztor († 1998)
 1966 – Julianna Margulies amerikai színésznő
 1970 – Mike Modano amerikai profi jégkorongozó, a Dallas Stars csapatának tagja
 1972 – Hegedűs András magyar újságíró, levéltáros, helytörténeti kutató
 1975 – Gyöngyösi Levente erdélyi származású magyar zeneszerző, zenetanár
 1976 – Lindsay Davenport amerikai teniszezőnő
 1977 – Kanye West huszonegyszeres Grammy-díjas amerikai lemez-producer, rapper
 1979 – Derek Trucks amerikai gitáros
 1982 – Závada Péter magyar költő, zenész
 1983 – Kim Clijsters belga teniszezőnő
 1985 – Alexandre Despatie kanadai műugró
 1989 – Bacsinszky Tímea magyar származású svájci teniszezőnő
 2004 – Francesca Capaldi amerikai színésznő

Halálozások 
 632 – Mohamed próféta, vallásalapító (* 570–571 körül)
 1042 – II. Hardeknut dán király 1035-től 1037-ig, illetve 1040-től haláláig Anglia trónjának birtokosa (* 1018–1019 körül)
 1612 – Hans Leo Hassler német zeneszerző és orgonista, a korai barokk jelentős képviselője (* 1664)
 1768 – Johann Joachim Winckelmann német régész, művészettörténész, szakíró, a tudományos archeológia megalapozója (* 1717)
 1794 – Gottfried August Bürger német költő, a Münchhausen báró kalandjai szerzője (* 1747)
 1795 – Lajos Károly francia trónörökös (XVII. Lajos király) (*  1785)
 1845 – Andrew Jackson az Amerikai Egyesült Államok 7. elnöke, hivatalban 1829–1837-ig (* 1767)
 1876 – George Sand francia írónő (* 1804)
 1880 – Esterházy Johanna hárfás és mecénás (* 1798)
 1940 – Márton Ferenc grafikus-, festő- és szobrászművész (* 1884) 
 1945 – Robert Desnos francia költő („Jonatán, a kapitány”) (* 1900) 
 1952 – Johnny McDowell (John McDowell) amerikai autóversenyző (* 1915)
 1959 – Leslie Johnson (Leslie George Johnson) brit autóversenyző (* 1912)
 1968 – Ludovico Scarfiotti olasz autóversenyző (* 1933)
 1978 – Dienes Valéria táncpedagógus, filozófus, egyike  az első doktori fokozatot szerzett magyar nőknek.   (* 1879)
 1978 – Pulszky Romola magyar író, táncos, Vaclav Nyizsinszkij felesége (* 1891)
 1981 – Demeter Hedvig Jászai Mari-díjas magyar színésznő, érdemes művész (* 1926)
 1984 – Guido Barbieri (Guido Franco Barbieri) olasz autóversenyző (* 1908)
 1994 – Barabás Jenő magyar néprajzkutató (* 1920)
 2000 – Burger Kálmán magyar kémikus, egyetemi tanár, az MTA tagja (* 1929)
 2003 – Chuck Leighton amerikai autóversenyző (* 1924)
 2012 – Nyikolaj Petrovics Ivanov olimpiai bajnok szovjet-orosz evezős (* 1949)
 2018 – Lévai Mária magyar hárfaművész (* 1969)

Nemzeti ünnepek, emléknapok, világnapok 
 Az Óceánok Világnapja

Jegyzetek 

Június napjai